RJH :เข้าวัฎจักรลงทุนรอบใหม่ แต่มีผลบวกจากโครงการประกันสังคม
3 เมษายน 2566

RJH :เข้าวัฎจักรลงทุนรอบใหม่ แต่มีผลบวกจากโครงการประกันสังคม
แนวทางจากผู้บริหารปี 2023
ในการประชุมนักวิเคราะห์หลังประกาศผลประกอบการ 4Q22 ผู้บริหารตั้งเป้ารายได้เติบโตขึ้น 15-20% ในปี 2023 จากฐานรายได้ปี 2019 ซึ่งไม่มีโควิด ปัจจัยหนุนการเติบโตคาดจะมาจากรายได้คนไข้เงินสดที่เพิ่มขึ้น ขณะที่คาดรายได้จากโครงการประกันสังคมจะโตในอัตราที่ต่ำกว่าเนื่องจากฐานที่สูงในปี 2022 ทั้งนี้ ผู้บริหารเห็นโมเมนตัมการเติบโตของรายได้ที่ดีในเดือนม.ค.-ก.พ.2023 ซึ่งน่าจะสอดคล้องกับเป้าทั้งปีที่ตั้งไว้ และคาดอัตรากำไรจะอยู่ระดับใกล้เคียงกับช่วงก่อนเกิดโควิด-19
มุมมองประเด็นประกันสังคมแตกต่าง
ตรงข้ามกับรพ. ประกันสังคมอื่นๆ RJH คาดว่าการปรับขึ้นค่ารักษาพยาบาลของประกันสังคมมีโอกาสล่าช้าจากการเปลี่ยนแปลงทางการเมือง นอกจากนี้ RJH เป็นรพ. ประกันสังคมเพียงแห่งเดียวที่เราวิเคราะห์อยู่ที่ไม่ได้อยู่ในรายชื่อ รพ.ที่เซ็นสัญญา MOU กับสำนักงานประกันสังคมเพื่อให้บริการผ่าตัดโรคเฉพาะทางในเดือนธ.ค.2022 อย่างไรก็ดี ล่าสุด RJH ได้เซ็นสัญญากับสำนักงานประกันสังคมเพื่อให้บริการดังกล่าวแล้ว
มุมมอง KS
คงคำแนะนำ “ถือ” แม้ RJH ดูเหมือนมี upside มากที่สุดที่ 8-10% จากการขึ้นค่ารักษาประกันสังคม ในกลุ่มรพ. ประกันสังคม และให้แนวโน้มอัตราตอบแทนเงินปันผลมากกว่า 3% แต่บริษัทฯ กำลังเข้าสู่วัฎจักรการลงทุนรอบใหม่ ซึ่งคาดว่าจะกดดันการเติบโตของกำไรปกติตั้งแต่ปี 2024 เป็นต้นไป แม้ราคาหุ้นลดลง 5% หลังประกาศผลประกอบการ 4Q22 แต่ราคาหุ้นปัจจุบันมีแนวโน้มอัตราผลตอบแทนติดลบที่ 5% ด้าน
upside risk คาดจะมาจากการลงทุนใหม่ การขึ้นค่ารักษาประกันสังคม และอุปสงค์ที่มากกว่าคาดจากคนไข้กลุ่มข้าราชการ ขณะที่ downside risk คาดมาจากกำลังซื้อที่อ่อนแอกว่าคาดในจ.อยุธยา การควบคุมต้นทุนที่มีประสิทธิภาพน้อยกว่าคาด และการแข่งขันที่รุนแรงกว่าคาด
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #RJH